**Ministru kabineta noteikumu projekta „Personu apliecinošu dokumentu informācijas sistēmas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts kontroles Revīzijas Nr.2.4.1-10/2014 ziņojumā norādīto ieteikumu ieviešanas nodrošināšana.Personu apliecinošu dokumentu likuma 8.panta trešā daļa. Ar 2017.gada 22.jūnija likumu “Grozījumi Personu apliecinošu dokumentu likumā” Personu apliecinošu dokumentu likuma 8.panta trešā daļa izteikta jaunā redakcijā, kā rezultātā ar 2017.gada 1.septembri nav spēkā Ministru kabineta 2013.gada 9.jūlija noteikumi Nr.369 “Personu apliecinošu dokumentu informācijas sistēmas noteikumi”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Personu apliecinošu dokumentu likuma 8.pantam personu apliecinošu dokumentu izsniegšanai, uzskaitei un pārbaudei izmanto valsts informācijas sistēmu “Personu apliecinošu dokumentu informācijas sistēma” (turpmāk — sistēma). Sistēmā iekļaujamo informāciju, kā arī sistēmas izveidošanas, uzturēšanas un izmantošanas kārtību līdz šim reglamentēja Ministru kabineta 2013.gada 9.jūlija noteikumi Nr.369 „Personu apliecinošu dokumentu informācijas sistēmas noteikumi” (turpmāk – Noteikumi). Sistēmā uzkrāja gan vēsturisko, gan aktuālo informāciju par izsniegto personu apliecinošu dokumentu dzīvesciklu, neierobežojot informācijas glabāšanas ilgumu un nedzēšot informāciju, kā arī nebija noteikti termiņi uzkrātās informācijas glabāšanai.Pamatojoties uz Valsts kontroles Revīzijas Nr.2.4.1-10/2014 ziņojumā norādītajiem ieteikumiem, tika sagatavoti un 2017.gada 22.jūnijā pieņemti Grozījumi Personu apliecinošu dokumentu likumā, kuru 3.pants paredz, ka Ministru kabinets nosaka sistēmā iekļaujamo informāciju, tās glabāšanas termiņus un dzēšanas kārtību, kā arī sistēmas izveidošanas, uzturēšanas un izmantošanas kārtību. Šī norma stājās spēkā 2017.gada 1.septembrī.Konstatēts, ka, precizējot Personu apliecinošu dokumentu likuma 8.pantā trešajā daļā ietverto deleģējumu Ministru kabinetam, daļa izteikta jaunā redakcijā nevis papildināta ar vārdiem “tās glabāšanas termiņus un dzēšanas kārtību”, 2017.gada 1.septembrī Noteikumi zaudēja spēku.Tādējādi nepieciešams pārizdot Noteikumus.Ievērojot minēto, lai nodrošinātu tiesisko stabilitāti un laicīgu jauno noteikumu spēkā stāšanos, Valsts sekretāru 2017.gada 10.augusta sanāksmē izsludinātais Ministru kabineta noteikumu projekts “Grozījumi Ministru kabineta 2013.gada 9.jūlija noteikumos Nr.369 “Personu apliecinošu dokumentu informācijas sistēmas noteikumi”” (VSS-850) ir precizējams, tas ir, papildināms ar visām normām, kuras bija spēkā līdz 2017.gada 1.septembrim, precizējot projekta nosaukumu “Personu apliecinošu dokumentu informācijas sistēmas noteikumi”. Papildus Noteikumos ietvertajam regulējumam, projekts paredz:1) harmonizēt izmantoto terminoloģiju ar Ministru kabineta 2012.gada 21.februāra noteikumiem Nr.134 “Personu apliecinošu dokumentu noteikumi”, novēršot atšķirības attiecībā uz personas apliecības (eID kartes) PIN un PUK kodiem;2) noteikt kārtību sistēmā iekļautās informācijas glabāšanas termiņa noteikšanai un informācijas dzēšanai atbilstoši Fizisko personu datu aizsardzības likuma 10.panta pirmās daļas 3.punktā noteiktajam, ka personas datu glabāšana ir atļauta tik ilgi, cik tas ir nepieciešams personas datu apstrādes mērķa sasniegšanai, ievērojot samērīgumu starp sasniedzamo mērķi un tādējādi radīto datu subjektu tiesību ierobežojumu.Pamatinformāciju par personu apliecinoša dokumenta sagatavi, personas iesniegumu personu apliecinoša dokumenta izsniegšanai, jaunu vai papildinātu personu apliecinošu dokumentu, tā izsniegšanu personai, nederīga personu apliecinoša dokumenta norakstīšanu, iznīcināšanu vai nodošanu glabāšanā Latvijas Nacionālajā arhīvā, kā arī informāciju par atgriešanās apliecības izsniegšanu paredzēts saglabāt sistēmā pastāvīgi. Minētās informācijas pastāvīga glabāšana nepieciešama, lai nodrošinātu iespēju ātri un operatīvi atklāt iespējamos identitātes konfliktus, identitātes zādzības, kļūdainu vai prettiesisku rīcību personu apliecinošu dokumentu izsniegšanas procesā, kā arī pārliecināties par personas identitāti, izsniedzot jaunu personu apliecinošu dokumentu, vai citos ar operatīvu darbību saistītos gadījumos. Šo datu saglabāšana nerada nosacījumus iespējai veikt kontroli pār personu, kurām izsniegts personu apliecinošs dokuments, personisko vai profesionālo darbību. Šādu datu vākšana neapdraud ne Eiropas Savienības pilsoņu, ne Latvijas pilsoņu, nepilsoņu, bezvalstnieku, bēgļu vai personu, kam piešķirts alternatīvais statuss, kā arī ārzemnieku tiesības uz viņu privātās dzīves noslēpumiem. Papildus informācijai – sistēmā netiek iekļauti personas sensitīvie dati. Savukārt, informāciju par iesniegumu personu apliecinoša dokumenta papildināšanai, tai skaitā ziņas, kuras saskaņā ar personu apliecinošu dokumentu izsniegšanu regulējošiem normatīvajiem aktiem persona var lūgt iekļaut personu apliecinošā dokumentā pēc tā izsniegšanas, informāciju par personas iesniegumu jaunas aploksnes izsniegšanai ar informāciju par autentifikācijas personīgo identifikācijas numuru (PIN1), parakstīšanas personīgo identifikācijas numuru (PIN2) un PIN1 un PIN2 atbloķēšanas kodu (PUK kods), tai skaitā ziņām par iesnieguma iesniedzēju, ziņas par iesniegumu personas apliecībā iekļauto sertifikātu statusa maiņai vai atjaunošanai, tajā skaitā ziņas par iesnieguma iesniedzēju, datus par personu apliecinoša dokumenta sagataves personalizācijas procesu, personu apliecinoša dokumenta papildināšanu, kā arī personu apliecinoša dokumenta pārvietošanu starp Pilsonības un migrācijas lietu pārvaldes (turpmāk – pārvalde) Personu apliecinošu dokumentu departamenta Personalizācijas centru un izdevējiestādēm un informāciju par valsts nodevas maksājumiem par personu apliecinošu dokumentu izsniegšanu, tajā skaitā ziņas par maksātāju, paredzēts glabāt 5 gadus pēc saistītā personu apliecinošā dokumenta derīguma termiņa beigām un pēc tam automātiski dzēst no sistēmas. Minēto datu glabāšanas termiņš 5 gadi izvēlēts, ņemot vērā līdzšinējo (aptuveni 20 gadu) pieredzi par informācijas nepieciešamību par personu apliecinošiem dokumentiem un ar to izsniegšanu saistītiem datiem, jo pēc šī termiņa minētā informācija vairs netiek pieprasīta un nav nepieciešamības to turpināt uzglabāt. Savukārt dati, kas nodrošina personu apliecinošā dokumentā iestrādātajā bezkontakta mikroshēmā iekļautās informācijas pārbaudi (noteikumu projekta 3.punkts), tiks glabāti tik ilgi, kamēr tie būs nepieciešami ar tiem saistīto personu apliecinošu dokumentu pārbaudei. Minētais pamatojams ar to, ka dati, kas nepieciešami autentiskuma pārbaudei un piekļuves autorizēšanai, ir izmantojami tikai ar noteiktu personas apliecību tās derīguma termiņa laikā un vēlāk nav nepieciešami ne identitātes pārbaudēm, ne citām identifikācijas procedūrām.Pēc Ārlietu ministrijas lūguma, lai kontrolētu atgriešanās apliecību izsniegšanu, lai informācija par personai izsniegtu atgriešanās apliecību būtu pieejama arī Latvijas Republikas Valsts robežsardzei, lai tiktu mazināti dokumentu viltošanas un personas identitātes zādzības riski, kā arī lai uzlabotu personu apliecinošu dokumentu izsniegšanas procesu, to papildinot ar informāciju par atgriešanās apliecības izsniegšanu personai, projekts paredz sistēmā iekļaut informāciju par atgriešanās apliecību izsniegšanu, atgriešanās apliecībās iekļautajām ziņām, kā arī informāciju par valsts nodevas samaksu par atgriešanās apliecību izsniegšanu. Projekts paredz, ka noteikumu 19.2., 19.3., 19.4.apakšpunkts stājas spēkā 2020.gada 1.septembrī. Šis datums izvēlēts ievērojot, ka līdz 2020.gada septembrim paredzēts izveidot jaunu personu apliecinošu dokumentu informācijas sistēmu, kuras funkcionalitāte ļaus izpildīt projekta 19.2., 19.3., 19.4.apakšpunktā noteikto un nebūs nepieciešami papildu finanšu līdzekļi. Papildināt esošo sistēmu ar minētajos apakšpunktos ietverto funkcionalitāti nav ne tehnoloģiski, ne finansiāli izdevīgi. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pilsonības un migrācijas lietu pārvaldes darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina tiesības, pienākumus un veicamās darbības, jo viss tiek veikts automatizēti. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 5.septembrī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2016.gada 5.septembrī Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs R. Kozlovskis

Vīza:

Valsts sekretārs D.Trofimovs

Peneze, 67219521

dzintra.peneze@pmlp.gov.lv